Diari Oficial de la Generalitat Valenciana


Sumari del DOGV 7470, del 20-02-2015 (2015/1425)

RESOLUCIÓ de 2 de febrer de 2015, de la Conselleria d'Educació, Cultura i Esport, per la qual es modifica l'autorització al centre privat de Formació Professional Altaviana de València.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7470

Data del DOGV
:   20-02-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1425


Data del document
:   02-02-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * València
    * centre d'ensenyament

RESOLUCIÓ de 2 de febrer de 2015, de la Conselleria d'Educació, Cultura i Esport, per la qual es modifica l'autorització al centre privat de Formació Professional Altaviana de València. [2015/1425]  
L'expedient ha sigut iniciat a instància del representant de la titularitat del centre privat de Formació Professional Altaviana de València, número de codi 38206698, que solicita l'autorització del cicle formatiu de grau mitjà d'Atenció a Persones en Situació de Dependència i del cicle formatiu de grau superior d'Animació Sociocultural.  
  
La Direcció General de Centres i Personal Docent va emetre un informe favorable, de data 20 d'agost de 2014, respecte a l'adequació de les instalacions proposades quant a espais educatius al que disposa la legislació aplicable.  
Vista la proposta favorable de data 24 de novembre de 2014, de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instalacions, de conformitat amb la normativa aplicable.  
Vist el compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
Vista la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 132/2010, de 12 de febrer, pel qual s'establixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària (BOE 12.03.2010), i el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 09.04.1992), modificat pel Reial Decret 131/2010, de 12 de febrer (BOE 12.03.2010).  
  
Vista la proposta del director general de Centres i Personal Docent de data 2 de febrer de 2015 i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport (DOCV 7355, 08.09.2014), i en virtut de la delegació establida en la Resolució de 26 de març de 2013, resolc:  
  
  
Primer  
Modificar l'autorització del centre que s'indica a continuació en els termes que s'especifiquen:  
  
Codi: 65463360  
Denominació genèrica del centre: centre privat de Formació Professional.   
Denominació específica del centre: Altaviana.  
Titular: Associació per a la Promoció de la Dona Portomar.  
Domicili: c/ Almela i Vives, núm. 5.  
Localitat: València (46927).  
Província: València.  
S'autoritza el cicle formatiu de grau mitjà d'Atenció a Persones en Situació de Dependència i el cicle formatiu de grau superior d'Animació Sociocultural, de manera que el centre queda configurat, en la seua totalitat, amb la composició següent:  
  
  
Cicles formatius de grau mitjà  
  
Família d'Hostaleria i Turisme.  
1 cicle (1r i 2n curs) de Cuina i Gastronomia (codi ensenyança: 02581240845), amb 30 llocs escolars per curs, i amb la impartició d'un curs al matí i un curs a la vesprada.  
  
Família d'Indústries Alimentàries  
1 cicle (1r i 2n curs) de Forn, Rebosteria i Confiteria (codi ensenyança: 50593520115), amb 30 llocs escolars per curs, i amb la impartició d'un curs al matí i un curs a la vesprada.  
1 cicle (1r i 2n curs) d'Atenció a Persones en Situació de Dependència (codi ensenyança: 35973501193), amb 20 llocs escolars per curs, i amb la impartició d'un curs al matí i un curs a la vesprada.  
  
  
Cicles formatius de grau superior  
  
Família d'Hostaleria i Turisme  
1 cicle (1r i 2n curs) de Gestió d'Allotjaments Turístics (codi ensenyança: 44659060846), amb 30 llocs escolars per curs, i amb la impartició d'un curs al matí i un curs a la vesprada.  
1 cicle (1r i 2n curs) de Direcció de Cuina (codi ensenyança: 51790698983), amb 30 llocs escolars per curs, i amb la impartició d'un curs al matí i un curs a la vesprada.  
  
Família de Servicis Socioculturals i a la Comunitat.  
1 cicle (1r i FCT) d'Animació Sociocultural (codi ensenyança: 13718055011), amb un curs presencial de 20 llocs escolars, i amb la impartició al matí.  
1 cicle (1r i 2n curs) d'Educació Infantil (codi ensenyança: 35152783404), amb 30 llocs escolars per curs, i amb la impartició d'un curs al matí i un curs a la vesprada.  
  
Segon  
El centre haurà de completar la relació del professorat i les titulacions adequades a les ensenyances que s'autoritzen, davant de la direcció territorial corresponent, perquè siga aprovada abans de l'inici de les activitats educatives, amb un informe previ favorable de la Inspecció Educativa.  
  
Tercer  
Quant a la modificació dels convenis o els concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment que han de seguir els centres docents de la Comunitat Valenciana per a solicitar l'accés al règim de convenis o concerts educatius, la seua renovació, pròrroga o modificació, i s'aproven els models de documents administratius en què s'han de formalitzar els dits convenis o concerts (DOCV 6955, 31.01.2013).  
  
  
Quart  
La present autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Quint  
La present resolució tindrà efectes des de la data en què es dicta; no obstant això, es considera que els efectes acadèmics es referixen a l'inici del pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació d'esta resolució.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació d'esta resolució.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Comunitat Valenciana.  
  
València, 2 de febrer de 2015.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.